สวัสดีค่ะตอนนี้แฟนหนูเป็นโรคซึมเศร้ากับโรคกระเพาะอาหารอักเสบค่ะ ช่วงนี้เขาจะจุกอยู่กลางอกบางวันก็จุกบางวันก็ไม่จุกมันเกิดจากอะไรค่ะกินยาโรคซึมเศร้ามา2เดือนแล้ว
สวัสดีค่ะ อาการจุกที่หน้าอกอาจเป็นอาการหนึ่งของโรคกระเพาะอาหารอักเสบได้ค่ะโรคกระเพาะอาหารอักเสบ หรือที่เรียกกันทั่วไปว่าโรคกระเพาะ เป็นโรคที่เกิดจากการอักเสบหรือเกิดการระคายเคืองบริเวณเยื่อบุภายในกระเพาะอาหาร สามารถเกิดขึ้นได้แบบเฉียบพลันในระยะเวลารวดเร็ว เป็นในระยะสั้น ๆ และหายภายใน 1-2 สัปดาห์ หรือมีอาการบ่อยครั้งเป็นระยะเวลานานจนเกิดการอักเสบเรื้อรัง ทำให้เกิดแผลในกระเพาะอาการเช่น ปวดท้อง รู้สึกไม่สบายช่องท้องส่วนบน มีอาการท้องเฟ้อ อิ่มง่าย จุกหน้าอก แน่นท้อง เรอบ่อย อาหารไม่ย่อย หรือรู้สึกคลื่นไส้หลังการรับประทานอาหาร ไม่มีความอยากอาหารการรักษาเน้นที่การปรับพฤติกรรมเช่น ควรรับประทานอาหารอ่อนๆสุกสะอาดและรับประทานอาหารให้ตรงเวลา ไม่นอนหลังรับประทานอาหารทันที และหลีกเลี่ยงอาหารที่รับประทานแล้วทำให้เป็นมากขึ้น ในบางคนอาจเป็นพวกอาหารเผ็ด อาหารรสจัด หรือน้ำอัดลม หากรับประทานของเย็นๆแล้วไม่มีอาการอะไร ก็สามารถรับประทานต่อไปได้ค่ะ ร่วมกับการรับประทานยาลดกรดในกระเพาะภายใต้การดูแลของแพทย์โดยยารักษาโรคซึมเศร้านั้น ส่วนใหญ่จะมีผลทำให้มีอาการจุกแน่นท้องได้ค่อนข้างน้อย แต่คงต้องดูชื่อยาและส่วนประกอบของยาด้วย หากรู้สึกว่าหลังรับประทานยาโรคซึมเศร้า มีอาการโรคกระเพาะเป็นมากขึ้นอย่างชัดเจน อาจปรึกษาแพทย์ที่จ่ายยามาโดยตรงอีกครั้งว่ายาตัวนี้มีผลต่อโรคกระเพาะที่เป็นอยู่หรือไม่